बीदासर में जनसुनवाई के औचित्य पर उठाए सवाल
माह के अंत तक 175 गांवों में शुरू हो जाएगी पेयजल सप्लाई
कलेक्टरललित कुमार गुप्ता ने शुक्रवार को बुंगी-राजगढ परियोजना का औचक निरीक्षण किया तथा व्यवस्थाआ
परियोजना एक्सईन नरसिंह दत्त जांगिड़ से कलेक्टर को योजना की जानकारी दी। उन्होंने बताया कि राजगढ़ के 175 मलसीसर, झुंझुनू के 13 गांवों को पेयजल सप्लाई की जानी है। वर्तमान में 154 गांवो को पानी दिया जा रहा है, शेष गांवों को 30 मार्च तक पानी मिलना शुरू हो जाएगा। मलसीसर के 13 गांवों में भी पेयजल योजना से पानी देने की पूरी तैयारी कर ली गई है। इसके अलावा कलेक्टर ने गांव धीरवास जाते समय मुख्यमंत्री जल स्वावलंबन योजना के तहत रोडवेज बस स्टैंड नगरपालिका में बन रहे कुंड का भी जायजा लिया। उन्होंेने पालिका के निर्माणाधीन भवन, गांधी उद्यान में करवाए जा रहे सौंदर्यकरण का भी निरीक्षण किया। पुराने बस स्टैंड पर राजस्थान कौशल विकास केंद्र बंद मिला। बाद में कलेक्टर ने गांव धीरवास बड़ा के अटल सेवा केंद्र में जनसुनवाई की। ग्रामीणों ने गांव की समस्याओं के बारे में जानकारी दी। इस दौरान बीडीओ दुर्गा ढाका, भाजपा नेता महावीर पूनिया, तहसीलदार दिनेश शर्मा, महावीर भांभू, नहर विभाग के एक्सईएन राजेश वर्मा, बीसीएमओ डॉ. देवीलाल जोशी आदि मौजूद थे।
बीदासर| नगरपालिकासभागार में शुक्रवार को जनसुनवाई करने पहुंची एसडीएम संजू पारीक के सामने बिजली, पानी, सड़क अतिक्रमण से संबंधी शिकायतें आई। वार्ड पांच के गोपाल माली ने कहा कि पिछले दो साल से जन सुनवाई में पानी की समस्या रख रहा हूं, मगर समाधान आज तक नहीं हुआ। जब काम ही नहीं होता, तो ऐसी जनसुनवाई किस काम की। भाजपा जिला उपाध्यक्ष राजकुमार सोनी डूंगरमल सिंंघी ने कहा कि अतिक्रमण के कारण लोग परेशान है। मुख्य बाजारों में व्यापारियों ने अवैध पक्के निर्माण तक करवा रखे है, मगर नगरपालिका कार्रवाई तक नहीं कर रही है। अतिक्रमण के कारण ही बीदासर-सुजानगढ़ सड़क पर गोशाला से श्रीडूंगरगढ़ तिराहे तक बन रही सड़क का काम रूका हुआ है। वार्ड 24 के गोविंद रैगर ने कहा कि शौचालय निर्माण के लिए दो बार फार्म भर चुका हूं, मगर हर बार आवेदन टोकरी में डाल दिया जाता है। वार्ड पांच पार्षद रूपकंवर ने वार्डवासियों के हस्ताक्षरयुक्त ज्ञापन देकर मालियों के मोहल्ले में सड़क नाली निर्माण, वार्ड 15 के केशरसिंह चौहान यादवेंद्र पांडेय ने भी सड़क नाली निर्माण की मांग की। वार्ड 23 के हाजी मोहम्मद ने कहा कि दो महीने से मोहल्ले में पानी नहीं रहा है। पुरानी लाइन को एलएनटी ठेकेदारों ने निकाल फैंक दिया। डूंगरमल सिंघी ने सड़क के बीच खड़े बिजली पोल, भाजपा नेता संपतमल बैद ने डिस्कॉम के अधिकारियों पर अनदेखी का आरोप लगाया। इस दौरान तहसीलदार ओमप्रकाश वर्मा, पालिका उपाध्यक्ष जवाहरसिंह राठौड़, विडीओ विनोद कुमार रैगर आदि अधिकारी उपस्थित थे।
तारानगर. धीरवास में जनसुनवाई करते कलेक्टर।
hin_Deva hin_Deva hin_Deva hin_Deva hin_Deva hin_Deva